Πύργος**: 3-08-2017**

Αρ**.** Πρωτ.: 4490

 **ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ,ΕΡΕΥΝΑΣ**

 **ΚΑΙ ΘΡΗΣΚΕΥΜΑΤΩΝ**

 **-----------**

 **ΠΕΡΙΦ. Δ/ΝΣΗ Α/ΘΜΙΑΣ & Β/ΘΜΙΑΣ**

 **Εκπαιδευτικούς Π.Ε. Ηλείας**

**ΠΡΟΣ: Έδρες τους**

**ΚΟΙΝ: Περιφ/κη Δ/νση Π. & Β/θμιας. Εκπ/σης Δυτ. Ελλάδας**

 **ΕΚΠ/ΣΗΣ ΔΥΤ. ΕΛΛΑΔΑΣ**

**Δ/ΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ Ν. ΗΛΕΙΑΣ**

 **ΤΜ. ΔΙΟΙΚΗΤΙΚΩΝ ΘΕΜΑΤΩΝ**

 **----------**

**Ταχ. Δ/νση: Εθνικής Αντίστασης 17**

**Ταχ. Κώδ. - Πόλη: 271 31 - Πύργος**

**Ιστοσελίδα: http://dipe.ilei.sch.gr**

**Πληροφορίες: Καραμεσίνη Δήμητρα**

 **Παπανδρέου Χρήστος**

**Τηλέφωνο : 2621040285, 40281**

**FAX: 26210 22403**

**Ε-mail:** **mail@dipe.ilei.sch.gr**

**Θέμα: «Πρόσκληση εκδήλωσης ενδιαφέροντος εκπαιδευτικών κλάδων ΠΕ06, ΠΕ11, ΠΕ16, ΠΕ60 και ΠΕ70 για υποβολή αιτήσεων αποσπάσεων εντός Π.Υ.Σ.Π.Ε διδακτικού έτους 2017-2018».**

**Σχετ:**

1. **N. 3848/2010**
2. **Ν. 1566/85**
3. **την υπ΄ αριθμ. 75306/E2/08-05-2017 εγκύκλιος αποσπάσεων του Υπουργείο Παιδείας, Έρευνας και Θρησκευμάτων, που αφορά σε «Πρόσκληση εκπαιδευτικών Πρωτοβάθμιας και Δευτεροβάθμιας Εκπαίδευσης για υποβολή αιτήσεων αποσπάσεων από ΠΥΣΠΕ/ΠΥΣΔΕ σε ΠΥΣΠΕ/ΠΥΣΔΕ, ΣΜΕΑΕ και ΕΕΕΕΚ, ΚΕΔΔΥ, Μουσικά, Καλλιτεχνικά και Εκκλησιαστικά Σχολεία για το διδακτικό έτος 2017-2018»**

 Έχοντας υπόψη τις προαναφερθείσες σχετικές διατάξεις, η Διεύθυνση Π.Ε. Ηλείας προσκαλεί τους εκπαιδευτικούς, που επιθυμούν να αποσπαστούν σε άλλη σχολική μονάδα εντός ΠΥΣΠΕ για το σχολικό έτος 2017-18, να υποβάλουν αίτηση απόσπασης στη Διεύθυνση Π.Ε. Ηλείας, από τη **Δευτέρα 7-8-2017 έως και την Δευτέρα 28-8-2017.**

**Α. ΔΙΑΔΙΚΑΣΙΑ ΑΠΟΣΤΟΛΗΣ ΑΙΤΗΣΕΩΝ ΑΠΟΣΠΑΣΗΣ**

 Τόσο οι αιτήσεις όσο και τα δικαιολογητικά - όπου αυτά απαιτούνται - για την απόδειξη των ανωτέρω κριτηρίων, θα αποσταλούν ταχυδρομικώς ή θα υποβληθούν αυτοπροσώπως στη Διεύθυνση Π.Ε. Ηλείας (**Εθνικής Αντίστασης 17, 27131, Πύργος**) με καταληκτική ημερομηνία την **Δευτέρα 28-8-2017.** Αιτήσεις, που θα υποβληθούν στη Διεύθυνση Π.Ε. Ηλείας μετά την καταληκτική ημερομηνία, **δε θα εξεταστούν ταυτόχρονα με τις εμπρόθεσμες.**

Η αίτηση αποτελεί ταυτόχρονα και υπεύθυνη δήλωση για τα αναγραφόμενα στοιχεία και ο κάθε εκπαιδευτικός θα καταθέτει, κατά περίπτωση, με την αίτησή του και τα εξής **δικαιολογητικά**:

**1)** Βεβαίωση συνυπηρέτησης,

**2)** Πιστοποιητικό εντοπιότητας,

**3)** Πιστοποιητικό οικογενειακής κατάστασης,

**4)** Βεβαίωση σπουδών τέκνου,

**5)** Ιατρική βεβαίωση (σε περιπτώσεις σοβαρών παθήσεων του ιδίου ή μελών της οικογένειάς του).

**Δικαίωμα υποβολής αίτησης απόσπασης** έχουν όλοι οι εκπαιδευτικοί Πρωτοβάθμιας Εκπαίδευσης Ηλείας. Επισημαίνουμε ότι για τις αποσπάσεις εντός ΠΥΣΠΕ **δεν ανακοινώνεται πίνακας κενών** λειτουργικών θέσεων.

Οι εκπαιδευτικοί πρέπει να αναγράφουν στην αίτηση τους λόγους για τους οποίους αιτούνται την απόσπαση, υποβάλλοντας ταυτόχρονα και τα απαραίτητα παραστατικά στοιχεία, που αποδεικνύουν τους λόγους αυτούς, και λαμβάνονται υπόψη για μοριοδότηση (Σχετ: Κεφ Γ΄ [με αριθμ. Πρωτ. 75306/Ε3/08-05-2017 (ΑΔΑ: 900Ω4653ΠΣ-ΧΡΕ) εγκύκλιο του ΥΠ.Π.Ε.Θ., «Πρόσκληση](https://www.minedu.gov.gr/publications/docs2017/08_05_17_%CE%95%CE%93%CE%9A%CE%A5%CE%9A%CE%9B%CE%99%CE%9F%CE%A3_%CE%91%CE%A0%CE%9F%CE%A3%CE%A0%CE%91%CE%A3%CE%95%CE%A9%CE%9D_%CE%A3%CE%95_%CE%A0%CE%A5%CE%A3%CE%A0%CE%95_%CE%A0%CE%A5%CE%A3%CE%94%CE%95_2017-2018.pdf) εκπαιδευτικών Πρωτοβάθμιας και Δευτεροβάθμιας Εκπαίδευσης για υποβολή αιτήσεων αποσπάσεων από ΠΥΣΠΕ/ΠΥΣΔΕ σε ΠΥΣΠΕ/ΠΥΣΔΕ, ΣΜΕΑΕ, ΕΕΕΕΚ, ΚΕΔΔΥ, Μουσικά, Καλλιτεχνικά και Εκκλησιαστικά σχολεία για το διδακτικό έτος 2017-2018).

Η εξέταση των αιτήσεων θα γίνει από το ΠΥΣΠΕ, μετά από τη ρύθμιση των λειτουργικών υπεραριθμιών και σύμφωνα με τις ανάγκες των σχολείων.

 Επισημαίνεται ότι, ο χρόνος απόσπασης δε λογίζεται ότι διανύθηκε στην οργανική θέση για κατοχύρωση του δικαιώματος μετάθεσης, σύμφωνα με τις διατάξεις του άρθρου 8 του Π.Δ. 50/96 και του άρθρου 30 του Ν. 3848/2010.

 Σημειώνουμε ότι: α) σε περίπτωση που ικανοποιηθεί αίτηση του εκπαιδευτικού για απόσπασή του σε άλλο Π.Υ.Σ.Π.Ε. ή σε Υπηρεσία ή Φορέα, η αίτησή του για απόσπαση εντός Π.Υ.Σ.Π.Ε. Ηλείας δεν λαμβάνεται υπόψη, β) σε περίπτωση που εκπαιδευτικός επιθυμεί να ανακαλέσει την αίτηση απόσπασής του, θα πρέπει να υποβάλει στη Γραμματεία του Π.Υ.Σ.Π.Ε. υπεύθυνη δήλωση ανάκλησης **μέχρι τις 28/08/2017**

**Β. ΑΠΟΣΠΑΣΕΙΣ ΚΑΤΑ ΠΡΟΤΕΡΑΙΟΤΗΤΑ**

 α) Για τους εκπαιδευτικούς που ανήκουν σε ειδική κατηγορία  μετάθεσης, διευκρινίζουμε τα ακόλουθα:

1. Πέραν των αναφερομένων ασθενειών στο άρθρο 13 του Π.Δ. 50/96 επιπρόσθετα σε ειδική κατηγορία μετάθεσης ανήκουν και οι εκπαιδευτικοί που πάσχουν από
δρεπανοκυτταρική και μικροδρεπανοκυτταρική αναιμία (Άρθρο 17 του Ν. 3402/2005 ΦΕΚ 258 17/10/2005), σκλήρυνση κατά πλάκας (Παρ. 8 του άρθρου 1 του Ν.3194/03 ΦΕΚ 227/Α),
και Ε. Hodgkin, no Hodgkin και Willebrand (αριθμ. 19 Απόφαση της 217ης/18.9.08 Ολομέλειας του Κεντρικού Συμβουλίου Υγείας (ΚΕ.Σ.Υ.) της Γενικής Διεύθυνσης Δημόσιας Υγείας του Υπουργείου Υγείας).
2. Στην ειδική κατηγορία μετάθεσης υπάγονται και οι πολύτεκνοι καθώς και οι εκπ/κοί που τυγχάνουν γονείς δύο (2) αναπήρων τέκνων, με ποσοστό αναπηρίας 67%, καθώς εξομοιώνονται με τους πολυτέκνους (άρθρο 52, του ν. 4115/2013 (Α'24).
3. Προκειμένου για απόσπαση με υπαγωγή σε ειδική κατηγορία, αρκεί γνωμάτευση πρωτοβάθμιας υγειονομικής επιτροπής και όχι αποκλειστικά δευτεροβάθμιας ή Κ.Ε.Π.Α., όπως απαιτείται με το νομικό πλαίσιο των μεταθέσεων.

 β) Οι σύζυγοι στρατιωτικών των Ενόπλων Δυνάμεων, οι ένστολοι προσωπικού της Ελληνικής Αστυνομίας, του Πυροσβεστικού και Λιμενικού Σώματος- Ελληνικής Ακτοφυλακής, και  ΕΥΠ. Επιπλέον το προσωπικό των Καταστημάτων Κράτησης , θρησκευτικοί λειτουργοί της Ανατολικής Ορθοδόξου Εκκλησίας της Ελλάδος (ιερέων και διακόνων), που υπηρετούν ως διδάσκαλοι ή καθηγητές οποιασδήποτε βαθμίδας και με οποιοδήποτε γνωστικό αντικείμενο στην πρωτοβάθμια, δευτεροβάθμια και τριτοβάθμια εκπαίδευση (παρ. 1 του άρθρου 21 ν. 2946/2001 ΦΕΚ 224/8-10-2001 τ.Α΄ όπως αντικαταστάθηκε με την παρ. 5 του άρθρου 72 του Ν. 4316/14 και παρ. 4, άρθρο 17 του Ν.3649/2008).

 Διευκρινίζουμε, σχετικά με τις αιτήσεις των συζύγων στρατιωτικών ότι, εάν αυτοί βρίσκονται υπό μετακίνηση και δεν είναι γνωστός ο τόπος εργασίας τους, δε θα υποβληθεί αίτηση από τους/τις εκπαιδευτικούς με τις καθορισθείσες διαδικασίες της παρούσης εγκυκλίου. Η αίτηση, όμως, δύναται να υποβληθεί χειρόγραφα, όταν γίνει γνωστός ο τόπος μετακίνησης. Τότε θα εξεταστεί από την υπηρεσία σε σχέση και με τις λοιπές αιτήσεις, που θα υπάρχουν και στο πλαίσιο ύπαρξης λειτουργικών αναγκών των σχολικών μονάδων.

 γ) Είναι εκλεγμένοι περιφερειακοί σύμβουλοι, δήμαρχοι, δημοτικοί σύμβουλοι, πρόεδροι δημοτικών και τοπικών κοινοτήτων ή εκπρόσωποι τοπικών κοινοτήτων (άρθρο 139 του Ν.3463/2006, άρθρο 93 παρ. 7 του Ν.3852/2010, όπως αντικαταστάθηκε από το άρθρο 7 παρ. 2 του Ν.4071/2012, άρθρο 182 παρ.10 του ν.3852/2010 και άρθρο 46 παρ.7 του Ν.2413/1996).

 δ) Οι σύζυγοι δικαστικών λειτουργών και σύζυγοι του κύριου προσωπικού του ΝΣΚ (παρ.3, άρθρου 47 ν. 2304/95, παρ. 3 άρθρου 50 ν.1756/1988 όπως αντικαταστάθηκε με την παρ.1 του άρθρου 94 ν.4055/2012 και παρ. 20, άρθρου 19 ν.2386/1996).

 ε) Οι  σύζυγοι μελών ΔΕΠ (άρθρο 44Α παρ. 12α του ν. 4115/2013).

**ΠΡΟΣΟΧΗ! Στις ανωτέρω κατά προτεραιότητα αποσπάσεις, αν δεν υπάρχουν λειτουργικά κενά στην περιοχή, όπου θεμελιώνουν δικαίωμα απόσπασης οι εκπαιδευτικοί, σύμφωνα με την κατηγορία στην οποία ανήκουν, η απόσπαση δύναται να πραγματοποιείται σε όμορη αυτής περιοχή. Γι’ αυτό εφιστούμε την προσοχή να δηλώνονται και περιοχές όμορες της περιοχής πρώτης προτίμησης.**

**Γ. ΑΠΟΣΠΑΣΕΙΣ ΣΕ Σ.Μ.Ε.Α.Ε. και Τ.Ε.**

 Δικαίωμα υποβολής αίτησης απόσπασης σε δομές Ειδικής Αγωγής και Εκπαίδευσης (ΕΑΕ),

σύμφωνα του άρθρου 48 του ν. 4415/2016 (Α ́ 159), έχουν εκπαιδευτικοί των παρακάτω περιπτώσεων:

Εκπαιδευτικοί πρωτοβάθμιας και δευτεροβάθμιας Εκπαίδευσης , που ανήκουν σε όλους τους προβλεπόμενους από τις ισχύουσες διατάξεις κλάδους γενικής εκπαίδευσης, με εξειδίκευση στην ΕΑΕ. Η εξειδίκευση στην ΕΑ Ε αποδεικνύεται με:

**αα)** Διδακτορικό Δίπλωμα στην ΕΑΕ ή στη Σχολική Ψυχολογία, με βασικές σπουδές σε Α.Ε.Ι. της

ημεδαπής, ή με αναγνωρισμένο ως ισότιμο και αντίστοιχο πτυχίο της αλλοδαπής ή

**ββ)** Μεταπτυχιακό τίτλο σπουδών στην ΕΑΕ ή στη Σχολική Ψυχολογία, με βασικές σπουδές σε

Α.Ε.Ι. της ημεδαπής, ή με αναγνωρισμένο ως ισότιμο και αντίστοιχο πτυχίο της αλλοδαπής ή

**γγ)** Πτυχίο διετούς μετεκπαίδευσης στην ΕΑΕ των Διδασκαλείων της ημεδαπής, ή αναγνωρισμένο

ως ισότιμο και αντίστοιχο πτυχίο της αλλοδαπής, με βασικές σπουδές σε Α.Ε.Ι. της ημεδαπής ή

με αναγνωρισμένο ως ισότιμο και αντίστοιχο πτυχίο της αλλοδαπής ή

**δδ)** Πτυχίο Α.Ε.Ι. της ημεδαπής ή αναγνωρισμένο ως ισότιμο και αντίστοιχο πτυχίο της αλλοδαπής **με τουλάχιστον πενταετή αποδεδειγμένη προϋπηρεσία στην ΕΑΕ.**

**εε)** Ειδικά για τον κλάδο ΠΕ11-Φυσικής Αγωγής, πέραν των ανωτέρω, η εξειδίκευση στην ΕΑΕ

αποδεικνύεται επιπροσθέτως με πτυχίο ΤΕΦΑΑ των Πανεπιστημίων της ημεδαπής ή αναγνωρισμένο ως αντίστοιχο και ισότιμο πτυχίο της αλλοδαπής με κύρια ειδικότητα στην «ΕΑΕ» ή την «Ειδική Φυσική Αγωγή» ή την «Ειδική Φυσική Αγωγή -Θεραπευτική Γυμναστική» ή την «Προσαρμοσμένη Φυσική Αγωγή» ή την «Προσαρμοσμένη Κινητική Αγωγή» ή την «Άσκηση σε χρόνιες παθήσεις και Αναπηρία».

Η παρούσα να αναρτηθεί στον πίνακα ανακοινώσεων της Διεύθυνσης Π.Ε. Ηλείας και να δημοσιευθεί στο διαδίκτυο.

Συνημμένα:

1. Πίνακας μοριοδότησης
2. Αίτηση Απόσπασης Εντός ΠΥΣΠΕ
3. Αίτηση Απόσπασης Εντός ΠΥΣΠΕ για Σ.Μ.Ε.Α.Ε. και Τ.Ε.

Ο Δ/ντής Π.Ε Ηλείας

Δρ. Ζεύλας Παναγιώτης